open-index/open-wikipedia-markdown huggingface dataset:
Enare (tettsted)

**Enare** (finsk: *Inari*) er et tettsted i kommunen Enare i Finland. I 2013 hadde stedet 497 innbyggere.

Bosetningen vokste fram ved munningen av elva Juutuanjoki ved bredden av innsjøen Enare, og med tiden utviklet stedet seg til et markeds- og handelssenter. Det ble også valgt til senter i kommunen Enare da den ble grunnlagt i 1876.

Folket som da bodde i Enare, var imidlertid ikke de første som bodde på stedet, ettersom det har bodd folk ved bredden av Enaresjøen i flere tusen år før det. Flere steinalderbosteder er funnet i Vuopaja, i utkanten av tettstedet, nær det samiske museet Siida. 

## Galleri

Fil:Inari, Suomi - Finland 2013-03-10 a.jpg|Snø i Enare
Fil:Hotelli inari2.jpg|Hotelli Inari
Fil:Inari, Suomi - Finland 2013-03-10 Kuukkeli a.jpg|Supermarked i Enare
Fil:Inari lake.jpg|Enaresjøen


## Referanser


## Eksterne lenker
*
Ettertenning (skytevåpen)

**Ettertenning** er en forsinkelse fra et skytevåpens avtrekk blir utløst til patronen blir antent. Særlig eldre skytevåpen med åpne tennhetter er utsatt grunnet dårlig kvalitet på kruttet, men problemet kan også oppstå med moderne skytevåpen. Vanligvis er forsinkelsen så kort at den ikke legges merke til, men den kan vare i flere sekunder.

## Se også
* Vådeskudd
Checker Marathon

** Checker Marathon** er drosjebil som ble bygget av Checker Motors Corporation i Kalamazoo i Michigan mellom 1961 og 1982.

Marathons ble bygget både som fire-dørs sedan og fire-dørs stasjonsvogn og den sjeldne åtte-dørs, 12-seters «Aerobus». For mange drosjeeiere var Checker den foretrukne drosjen for New York og mange andre amerikanske byer. Bilens størrelse, den rommet mange passasjerer, robust konstruksjon, uforandret gjennom årene. Spesielt 1958 og senere modeller forenklet anskaffelse av reservedeler, alt førte til at Marathon var ledende.

## Eksterne lenker
*
Tverlandet kunstgress

**Tverlandet kunstgress** er en fotballbane som ligger på Tverlandet i Bodø kommune. Den er anlagt i forbindelse med Tverlandet skole og brukes av Tverlandet Idrettslag.

Banen er utstyrt med en belysning på 150 lux.

## Eksterne lenker
*
Nordjyllands Trafikselskab

**Nordjyllands Trafikselskab** (**NT**) er et dansk trafikkselskap som står for all busstrafikk i Nordjylland, samt jernbanene under Nordjyske Jernbaner. Selskapet ble opprettet som følge av kommunereformen og overtok både navnet og oppgavene fra trafikkselskapet som ble drevet av Nordjyllands Amt. 

NT eies av Region Nordjylland og de elleve kommunene i dekningsområdet, som samtidig er bestillere av trafikk med busser og lokalbaner med tilhørende planlegning av ruter og kjøreplaner. Aalborg kommune står dog selv for planlegning av ruter og kjøreplaner. Selve driften av bussene er outsourcet til private leverandører etter en kontrakt med NT. Den største leverandøren er Arriva, som blant annet driver en del av bybussene og metrobuss 2 i Aalborg. NT omfatter 267 busslinjer betjent av 398 busser, samt to jernbaner. Bussene har i gjennomsnitt årlig ca. 12,5 millioner påstigninger. NT har hovedsete i Kennedy Arkaden på John F. Kennedys Plads i Aalborg, bygningen hvor Aalborg bussterminal også holder til.

NT eier en del av Nordjyske Jernbaner, liksom selskapet har aksjer i Rejseplanen A/S og Rejsekortet A/S.

## Referanser


## Eksterne lenker
*
Usbekistans herrelandslag i fotball

**Usbekistans herrelandslag i fotball** er det nasjonale fotballandslaget til Usbekistan, som ligger i Sentral-Asia. Landslaget administreres av det nasjonale forbundet Usbekistans fotballforbund (UFF), som ble opprettet i 1946 og som ble en del av FIFA og AFC i 1994. Laget har aldri kvalifisert seg til et verdensmesterskap, men har ved flere anledninger deltatt i asiamesterskapet.

## Historie
Usbekistan var en del av Sovjetunionen og deres herrelandslag fra 1922 til 1991, og en kort periode i 1992 som en del av Samveldet av uavhengige stater og deres herrelandslag. Usbekistan spilte sin første offisielle landskamp borte mot  den 17. juni 1992 (2–2). Usbekistan deltok for første gang i VM-kvalifisering i 1997, hvor laget spilte flere kamper i et innledende gruppespill og vant sin gruppe med ,  og . I mellomspillet endte landet nest sist og gikk derfor ikke videre.

Landslaget har ved flere anledninger kvalifisert seg til asiamesterskapet, hvor de deltok for første gang i 1996. Deres beste plassering kom i 2011, da Usbekistan endte opp på en fjerdeplass etter å ha tapt bronsefinalen 2–3 mot . Usbekistans herrelandslag vant for øvrig Asialekene 1994 i Japan etter å ha slått  4–2 i finalekampen. Usbekistan regnes for å være et av de bedre asiatiske landslagene i henhold til FIFAs verdensranking. (72/209 per 7. mai 2015).

## Verdensmesterskapet i fotball
* 1930 til 1990 – *Var en del av [[Sovjetunionens herrelandslag i fotball]]*
* 1994 – *Deltok ikke i kvalifisering*
* 1998 til 2014 – *Utslått i kvalifisering*

## Asiamesterskapet i fotball
* 1956 til 1988 – *Var ikke medlem av CAF*
* 1992 – *Deltok ikke i kvalifisering*
* 1996 til 2000 – *Gruppespill*
* 2004 til 2007 – *Kvartfinale*
* 2011 – *Fjerdeplass*
* 2015 – *Kvartfinale*

## Kjente spillere
* Odil Ahmedov
* Vitaliy Denisov
* Server Djeparov
* Azizbek Haydarov
* Anzur Ismailov
* Timur Kapadze
* Ignatiy Nesterov
* Mirzjalol Qosimov
* Maksim Shatskikh
* Sanzhar Tursunov

## Referanser


## Eksterne lenker
* 
* Usbekistans profil hos FIFA.com
4. serierunde i Tippeligaen 2015

**4. serierunde i [[Tippeligaen 2015]]** startet fredag 24. april klokken 19.00 med  mot . To kamper ble spilt lørdag 25. april, og de resterende fem på søndag 26. april.



## Kampfakta
**Fredag 24. april 2015**

**Lørdag 25. april 2015**



**Søndag 12. april 2015**
Båndstasjon

En **båndstasjon** er et datalagerutstyr som leser og lagrer data på et magnetbånd. Disse benyttes vanligvis for datalagring utenfor datamaskinen. Magnetbånd har generelt en lav kostnad per enhet og en lang lagringstid.

En båndstasjon foretar sekvensiell lagring, mens et platelager gir en lagring med valgfri aksess. Mens en lagerleser kan forflyttes til en hvilken som helst posisjon på platen i løpet av noen få millisekunder, må et magnetbånd fysisk spoles frem til stedet hvor de spesifikke data befinner seg. Som en konsekvens har magnetbånd en svært lang søketid. Enkelte båndstasjoner kan likevel finne data svært raskt når båndet finner den rette posisjon. Per 2010 støtter Linear Tape-Open dataoverføringer på 140 MB/s, noe som er sammenlignbart med platelagre.
Schibsted

**Schibsted AS**, tidligere **Schibsted Media AS** og **Schibsted Norge**, er et norsk medieselskap. Selskapet er morselskapet til mediehusene VG, Aftenposten, Bergens Tidende, Stavanger Aftenblad, Aftonbladet, Svenska Dagbladet, E24, Shifter, TV4 Media, podkastplattformen Podme og nyhetstjenesten Omni. Selskapet har også eierandeler i NTB, TT Nyhetsbyrån, A/S Lokalavisene og Polaris Media. Selskapet eies av Stiftelsen Tinius.

## Historie
Schibsted ble grunnlagt av Christian Schibsted i 1839 da han startet en liten virksomhet som boktrykker i Oslo. Schibsted overtok eierskapet til *[[Verdens Gang]]* i 1966, da avisen var i finansielle problemer. I 1988 ble det til da familieeide selskapet gjort om til aksjeselskap og det ble opprettet ulike datterselskaper.

Schibsted Norge erstattet i 2012 Media Norge. Dette skjedde i etterkant av at Schibsted ASA hadde blitt heleiere av Media Norge-avisene.

Schibsted Forlagene var inntil juni 2015 en del av Schibsted, men ble da sammen med Ebok.no solgt til Forlagshuset Vigmostad & Bjørke.

Frem til 2024 eide Schibsted ASA 100 prosent av Schibsted Norge. I 2024 ble Schibsted ASA splittet slik at Stiftelsen Tinius ble heleier av Schibsted Media.

Etter at Schibsted Marketplaces formelt skiftet navn til Vend, byttet selskapet navn fra Schibsted Media til Schibsted i 2025.

Schibsted Media annonserte i februar 2025 at de ville kjøpe opp TV4 Media fra Telia. Transaksjonen ble fullført 1. juli, og *TV4 Media* er nå offisielt en del av *Schibsted*.

## Referanser
Toppserien 2015

**[[Toppserien]] 2015** var den 29. sesongen av den øverste divisjon for norsk kvinnefotball. LSK Kvinner vant serien foran Avaldsnes og Røa. Dette var LSK Kvinners tredje seriemesterskap etter 2012 og 2014. Avaldsnes tok medalje for første gang, mens Røa tok sin første medalje siden 2011. Stabæk ble uten medalje for første gang siden de debuterte i 2009.

Amazon Grimstad rykket ned med 15 poeng etter at de fikk ett poengs trekk etter at de ikke nådde sine delmål i NFFs økonimiske handlingsplan. Medkila gikk videre til kvalifisering mot Grand Bodø.

## Tabellen

## Utviklingen

Kolbotn tok en tidlig ledelse etter sterk borteseier mot Medkila og hjemmeseier mot Sandviken. Imidlertid var det kort tid etter det LSK Kvinner som tok over. LSK Kvinner spilte seks kamper på rad og vant samtlige uten å slippe inn mål. Dette inkluderte seire mot de på forhånd sterkeste konkurrentene Avaldsnes og Stabæk. De tapte imidlertid borte mot Røa, men beholdt ledelsen helt inn.

Avaldsnes tok sølv etter å ha vært konsekvent mer stabile enn Røa i de siste kampene. Røa hadde muligheten flere ganger til å sikre bronsen mot konkurranse fra spesielt Stabæk, men mislyktes helt frem til siste serierunde, der de greide uavgjort mot Klepp og dermed bronse. Klepp selv endte på sjetteplass etter stort sett i hele sesongen å ha tilhørt øvre halvdel.

Sandviken, Medkila og Amazon Grimstad kjempet i det lengste om å unngå nedrykk. I en kort periode var også Arna-Bjørnar og Vålerenga med i nedrykksstriden.

## Statistikk

### Målscorere

### Utmerkelser

## Referanser
Hickory Corners

**Hicory Corners** er et sted i Barry County i Michigan i USA. Folketallet var 322 ved folketellingen i 2010.

## Historie
Den første som bosatte seg på stedet var presten Moses Lawrence, som bygde hjemmet sitt i 1834 ved Lawrence Lake omtrent en halv *mile* øst for nåværende by. I 1837 ble det funnet store hickorytrær, noe som ga stedet navn. Solomon C. Hall bygde det første huset og ble byens første postmester i juli 1844.

## Geografi
i henhold til United States Census Bureau er Hickory Corners CDP areal totalt , hvorav , eller 0.28%, vann.

## Steder av interesse
Gilmore Car Museum, et museum for klassiske, biler ligger i krysset av M-43 og West Hickory Road. Museet omfatter Michigan Motor Sports Hall of Fame.

Kellogg Biological Station, som er en avdeling av Michigan State University, holder også til her.

## Referanser
The Almighty Johnsons

***The Almighty Johnsons*** er en newzealandsk fantasyserie som gikk på newzealandsk TV3 fra 2011 til 2013. Serien handler om Axl Johnson fra Norsewood, som på sin 21-årsdag oppdager at han er medlem av en familie av norrøne guder. Hovedrollene spilles av Emmett Skilton og Tim Balme. Det er skapt av James Griffin og Rachel Lang. 

## Referanser


## Eksterne lenker
*
Ripz tv

**Ripz tv** var en lokal-tv-kanal i Moss, Rygge og deler av Råde som sendte lokal-tv-innhold i perioden fra mai 2004 til september 2005. Kanalen ble distribuert på Get (tidligere UPC) og FAALs kabelnettverk, og var tilgjengelig for ca 35 000 personer. Kanalen var non-profit og drevet av lokale ungdommer fra underetasjen i Moss rådhus (tidligere Moss Lokal-tv).

Ansvarlige redaktører var: Caroline Pedersen og Knut Michael Haugland

## Eksterne lenker
* Ripz TV snart på lufta
World Kurdish Friendship Association

**World Kurdish Friendship Association** (**WKFA**) er en ikke-religiøs og ikke-politisk, verdensomfattende vennskapsforening som hovedsakelig jobber for at verden skal bli kjent med Kurdistan, igjennom konferanser og sosiale møter, drive opplysningsvirksomhet, holde foredrag, vise filmer og formidle kunnskap om Kurdistan og dets historie. Vennskapsforeningen har medlemmer fra hele verden, blant annet fra USA, Israel og Kurdistan.

WKFA's styre består av syv styremedlemmer, derav politiker Elisabeth Rue Strencbo. WKFA har også varamedlemmer fra blant annet Israel og USA.

## Referanser


## Eksterne lenker
*
Baudette

**Baudette** er en by og administrasjonssenteret for Lake of the Woods County, Minnesota, USA. Folketallet var 1 106 ved folketellingen i 2010 folketellingen.  Den er kjent som **Walleye Capital of the World**.  Byen har sitt navn etter en trapper ved navn *Joseph Baudette* som var i området fra 1880-årene.

## Historie
Baudette ble til stor grad ødelagt under bybrannen i 1910, men ble hurtig gjenoppbygget.

## Geografi
i henhold til United States Census Bureau har byen et totalt område på , av dette er  land og  vann. Byen ligger ved Rainy River hvor den møter Baudette River. Baudette og Rainy River går sammen ved Baudette-Rainy River International Bridge.

Minnesota Highway 11, Minnesota Highway 72, og Minnesota Highway 172 er de tre viktigste veiene i området.

## Økonomi
I Baudette var Rowell Laboratories, Inc., produsent av farmasøytiske preparater fra 1935 til 1986.

*Automotive Enviro Testing* var et anlegg i Baudette for å teste biler under ekstrem kulde som ble brukt av Honda og Acura.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Hammastunturi ødemarksområde

**Hammastunturi ødemarksområde** (finsk: *Hammastunturin erämaa*) er et ødemarksområde i Finland. Det ble opprettet i 1991 i likhet med alle de 11 andre ødemarksområdene i Lappland. Det har et areal på . Det ligger i et fjell- og skogsområde mellom Urho Kekkonen nasjonalpark i øst og Lemmenjoki nasjonalpark i vest. Området administreres av Forststyrelsen.

Områdets historie omfatter reindrift, det store gullrushet i Lappland, og senere veibygging og bosetninger. Under gullrushet, rundt 1870, var Kultala ved elva Ivalojoki et stort tettsted med hundrevis av fastboende. Det var like mange gullgravere som resten av folket i Enare kommune til sammen.

## Referanser
Aplopsis

***Aplopsis*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små til middelsstore, avlange, mørkt brunlige skarabider. Kroppen er matt og fint hårete.

## Levevis
Larvene lever i jorda, der de eter røtter.

## Utbredelse
Denne gruppen lever i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Automoliini Britton, 1978
******* Slekten *Aplopsis* Blanchard, 1850 
******** *[[Aplopsis ablata]]* (Britton, 1957)
******** *[[Aplopsis borealis]]* (Britton, 1957)
******** *[[Aplopsis caviceps]]* (Lea, 1917)
******** *[[Aplopsis darlingtoni]]* (Britton, 1957)
******** *[[Aplopsis debilis]]* (Blackburn, 1898)
******** *[[Aplopsis decipiens]]* (Burmeister, 1855)
******** *[[Aplopsis discedens]]* Blackburn, 1898
******** *[[Aplopsis evexa]]* (Britton, 1957)
******** *[[Aplopsis ferruginea]]* (Blackburn, 1892)
******** *[[Aplopsis grisea]]* (Burmeister, 1855)
******** *[[Aplopsis hamilla]]* (Britton, 1957)
******** *[[Aplopsis henryi]]* (Britton, 1957)
******** *[[Aplopsis lineoligera]]* Blanchard, 1850
******** *[[Aplopsis longipes]]* (Blackburn, 1907)
******** *[[Aplopsis mayae]]* (Britton, 1957)
******** *[[Aplopsis olliffi]]* (Blackburn, 1898)
******** *[[Aplopsis punctulata]]* (Blackburn, 1898)
******** *[[Aplopsis rutila]]* (Britton, 1957)
******** *[[Aplopsis serricollis]]* (Lea, 1919)
******** *[[Aplopsis setosa]]* (Britton, 1957)
******** *[[Aplopsis spadix]]* (Britton, 1957)
******** *[[Aplopsis viridis]]* (Blackburn, 1892)
******** *[[Aplopsis wilsoni]]* (Britton, 1957)

## Kilder
* Atlas of Living Australia - ''Aplopsis''

## Eksterne lenker
* 
* Bildegalleri over australske arter
Mummimuseet

**Mummimuseet** (svensk *Muminmuseet*, finsk *Muumimuseo*) er et kunstmuseum og litterært museum i Tammerfors i Finland, knyttet til Tove Janssons fortellinger om Mummitrollet.. Museet er basert på en samling av omkring 2000 kunstverk – både illustrasjoner og gjenstander – som Jansson og Tuulikki Pietilä donerte til dette formålet i 1986. Nye donasjoner ble gjort i 1993 og 1997.

Den første kimen til museet var en Tove Jansson-utstilling i Tammerfors kunstmuseum i 1986, og den faste utstillingen åpnet 9. mai 1987 i Tammerfors bibliotek. Som følge av den økte mummiinteressen etter tv-serien *[[I Mummidalen]]* hadde museet 150.000 besøkende i 1992. Et utvidet versjon av utstillingen åpnet i 1993. Samlingen sto i Tammerfors bibliotek inntil 2012, og har siden 2013 hatt tilhold i kjelleren i Tammerfors kunstmuseum. Mummisamlingen ble stengt i 2017 i forbindelse med flytting til kulturhuset Tammerforshuset. Her ble samlingen åpnet opp igjen i 2017.
## Samlingen
En sentral del av samlingen er Mummihuset som Tove Jansson, Tuulikki Pietilä og Pentti Eistola bygde i siste del av 1970-tallet. Huset er grunnlag for fotobildeboka *[[Skurken i mummihuset]]* (1980), og ble bygget for å vises fram under Bienále ilustrácií Bratislava, illustrasjonsbiennalen i Bratislava i 1979. Huset er 2-2,5 m høyt, og har fem etasjer. Det ble bygget på frihånd, uten tegninger. Etter biennalsen reiste huset på en nordisk turné 1980–83.

Etter turnéen sto huset i Janssons ateliér inntil det i 1986 ble flyttet til Tammerfors. Donasjonen var både en opprydding og en arkivering; Jansson skrev at hun «Tänkte att det kunde vara bra att ha allt material på ett ställe.» Samtidig var det et samarbeidsprosjekt for Jansson og Pietilä, hvor også grafikk av Pietilä ble en del av Tammerfors kunstmuseums samlinger.

I tillegg til Janssons tegninger og det store mummihuset består museet av om lag 40 tablåer med motiv fra (eller inspirert av) mummibøkene, utført av Tuulikki Pietilä. Janssons illustrasjoner til *[[Hobbiten]]* og *[[Alice i Eventyrland]]* finnes også her.

## Referanser

## Eksterne lenker
*
Adaptiv læring

**Adaptiv læring** er en undervisningsmetode som benytter IKT for spesialtilpasse læremidler og oppgaver til den enkeltes forkunnskaper og ferdighetsnivå. Felles for adaptiv læringteknologi er at programvare observerer et eller flere aspekt ved læringen, oftest hvorvidt det er svart riktig eller feil på oppgaver, for deretter å analyse av observasjonene for å kunne gjøre personlig tilpassning av læremidler som tilbys senere. Bruk av adaptiv læringsteknologi har som mål å forbedre læring ved å unngå frafall eller kjedsomhet fordi lærestoffet er alt for enkelt eller for vanskelig. 

Adaptive tester er basert på et lignende prinsipp, men har som mål å gi individtilpassede spørsmål under eksamener eller tester. 

Adaptive læringsystemer etterligner hvordan en god (privat-)lærer tilpasser undervisning etter kunnskapsnivå, interesser og hvilke feil som er gjort tidligere. Men adaptive systemer har potensielt mulighet til å hente inn data fra tusenvis av elever eller studenter og dermed se mønstre eller måle effekter ved hjelp av læringsanalyse som mange lærere ikke vil oppdage eller ha tid til å benytte erfaringene fra. Dersom adaptive læringssystemer benyttes som supplement, ikke erstatning for tradisjonell undervisning har metoden (i likhet omvendt undervisning) mulighet til å frigjøre undervisningtid fra klasseromsundervisning til individuell veiledning. 

Enkelte produkt som markedsføres som adaptiv læring er blitt kritisert for kun å benytte anbefalingsalgoritmer (av samme type som Netflix og Amazon) for å velge ut ferdiglaget innhold, uten at selve innholdet i læremidlene tilpasses. En annen utfordring er leverandøravhengighet og produktlåsing som vil kunne oppstå hvis tilbydere av adaptive læremidler oppnår monopol på grunn av eierskap til data om brukerne sine.

__NOTOC__
## Kjente leverandører av systemer med støtte for adaptiv læring
* Khan academy
* Kikora
* Knewton

## Se også
* Digitalt læreverk
* MOOC, massivt åpent nettkurs

## Referanser


## Eksterne lenker
* aftenposten.no Datasystemet som holder elevene i flytsonen (om introduksjon av adaptiv læring) av Per Kristian Bjørkeng 10.05.2015
Weesp

**Weesp** er en by i  kommune Amsterdam i Nederland i provinsen Noord-Holland. Fort Uitermeer, som er et av flere anlegg i verdensarvminnet Stelling van Amsterdam, befinner seg i sektor Oudekerk på en øy i elven Vecht ved grenden Uitermeer sørøst i kommunen. 

## Referanser




## Eksterne lenker
* Kommunens nettside
Jens Petter Olsen

**Jens Petter Olsen** (født 28. april 1953 på Gunnarnes i Måsøy) var representant for Arbeiderpartiet i Sametinget i perioden 1993–1997. Han har også vært SV-politiker, bosatt i Måsøy og i arbeid som rektor og kultursjef.

Olsen tok handelsskoleutdanning i Hammerfest i 1973, deretter treårig lærerutdanning ved Hamar lærerhøgskole i årene 1974 til 1977. Senere tok han spesialpedagogikk og forming samme sted. I 1992 studerte han organisasjon og ledelse ved Finnmark distriktshøgskole.

I perioden 1980 til 1984 satt han som kommunestyrerepresentant for SV i Måsøy. Etter å ha gått over til Arbeiderpartiet ble han fra 1993 leder for Måsøy AP. 

## Kilder
* Odd Mathis Hætta: *Sametinget i navn og tall : Høsten 1993 - høsten 1997*
2. etappe av Tour of Norway 2015

**2. etappe av [[Tour of Norway 2015]]** var 199 km lang, og gikk fra Drammen, via Larvik og Stavern, til Langesund den 21. mai. Det var en relativt flat etappe med to tredjekategori-bakker. Det gikk et tidlig brudd med Anders Skaarseth (Joker), Vegard Robinson Bugge (Sparebanken Sør), Ole Forfang (Ringeriks-Kraft), Pieter Jacobs (Topsport Vlaanderen) og Angel Madrazo (Caja Rural). Katjusja gjorde en stor del av drajobben i hovedfeltet. Med fire kilometer igjen tok Katjusja kontroll med Sven Erik Bystrøm i tet, og på oppløpet hadde Katjusja full kontroll.

## Passeringstider
Passering ved gjennomsnittsfart på 42 km i timen.

## Resultater

## Trøyene

### Ledertrøye

### Poengtrøye

### Klatretrøye

### Ungdomstrøye

### Lagkonkurranse

## Referanser




## Eksterne lenker
* 
* LIVE: Slik vant Kristoff igjen Logg fra Procycling.nos live-rapport fra 2. etappe
* Videopresentasjon, 2. etappe av Tour of Norway 2015 Tour of Norway (YouTube)
Øst-Timors herrelandslag i fotball

**Øst-Timors herrelandslag i fotball**, også kjent som **Timor-Lestes herrelandslag i fotball**, er det nasjonale fotballandslaget til Øst-Timor, som ligger i Sørøst-Asia. Landslaget administreres av det nasjonale forbundet Øst-Timors fotballforbund (FFTL), som ble opprettet i 2002 og som ble en del av FIFA og AFC i 2005. Laget har aldri kvalifisert seg til hverken et verdensmesterskap eller asiamesterskap.

## Historie
Øst-Timor er på grunn av landets uavhengighet i mai 2002 et av de yngste landslagene i verden. Deres første offisielle landskamp ble spilt borte mot  den 21. mars 2003 (3–2). Øst-Timor deltok for første gang i VM-kvalifisering i 2007, hvor laget spilte to kamper i et innledende runde mot , men tapte 3–11 sammenlagt og gikk derfor ikke videre. Laget deltok i kvalifisering til asiamesterskapet for første gang i 2003, men røk ut i innledende kvalifiseringsspill mot Sri Lanka og .

Øst-Timor regnes for å være blant de svakere asiatiske landslagene i henhold til FIFAs verdensranking. (151/209 per 7. mai 2015).

## Verdensmesterskapet i fotball
* 1930 til 2002 – *Under okkupasjon*
* 2006 – *Deltok ikke i kvalifisering*
* 2010 til 2014 – *Utslått i kvalifisering*

## Asiamesterskapet i fotball
* 1956 til 2000 – *Under okkupasjon*
* 2004 – *Utslått i kvalifisering*
* 2007 til 2015 – *Deltok ikke i kvalifisering*

## Kjente spillere
* Murilo de Almeida
* Miro Baldo Bento
* Anggisu Barbosa
* Emerson Cesario
* Alfredo Esteves
* José João Pereira
* Diogo Santos Rangel
* Emílio da Silva

## Referanser


## Eksterne lenker
* 
* Øst-Timors profil hos FIFA.com
Heaika Skum

**Heaika Nilsen Skum** (født 27. juni 1955 i Alta) var representant for Fastboendes liste i Sametinget i perioden 1993–1997. Han har også vært engasjert i Rød Valgallianse og vært en omstridt naturvernforkjemper i Finnmark.

Han gikk Den samiske Folkehøgskolen i Karasjok 1971–1972, senere Alta yrkesskole i 1977–1978. I 1983 gikk han EDB-skolen i Tromsø.

Skum har arbeidet som selvstendig næringsdrivende, bosatt i Kautokeino, senere også i Hirtshals i Danmark. Skum har drevet firmaet Sámipress, innen tolke- og oversettingstjenester. Han har også arbeidet som hovedsekretær i Norske Samers Riksforbund. 

Han ledet Kautokeino sameforening i to år, og Fastboendes forening i Kautokeino fra 1993. Han har også hatt tillitsverv i lokale fagforeninger. Han var samisk representant i landsstyret i Rød Valgallianse, var medlem av fylkesstyret for RV i Troms i to år og for Finnmark i flere år. 

Han har vært sterkt engasjert i Naturvernforbundet i Kautokeino og i Finnmark. Som leder av Norges Naturvernforbunds
lokallag i Kautokeino har han blant annet arbeidet for å hindre den økende motorferdsel i utmarka, noe som gjorde ham omstridt og også førte til at han mottok drapstrusler. I 2014 vakte det oppsikt da sametingspolitikeren Isak Mathis O. Hætta ikke ville ta avstand fra drapstruslene.

## Referanser


## Kilder
* Odd Mathis Hætta: *Sametinget i navn og tall : Høsten 1993 - høsten 1997*
Alf Olov Johansson

**Alf Olov Johansson** (født 1940 i Harmånger i Hälsingland, død 2013 i Karlstad) var en svensk professor i økonomisk historie ved Uppsala universitet og senere ved Universitetet i Oslo.

Johansson var en av grunnleggerne av Svenska kommittén för arbetslivshistorisk forskning og en av redaktørene for utgivelsen *Dagsverken – 13 essäer i arbetets historia* (1994). Johanssons bidrag, kapitlet «En energi hade vi innerst inne», handler om verkstedsarbeidernes makt i produksjonen. I doktoravhandlingen *Den effektiva arbetstiden* (1977) tok Johansson for seg arbeidsintensitetens problem i den svenske verkstedsindustrien.

Johansson ledet det store forskningsprosjektet «Det svenska arbetets historia» ved Uppsala universitet. Det munnet ut i en rekke bøker om industriarbeidets historie i Sverige. Han bidro sjøl med studier av Stocka sågverk i Hälsingland og Svenska stålpressnings AB i Olofström. Han hadde sjøl vokst opp i et sagbruksarbeiderhjem i Hälsingland.

På 1980-tallet var han en drivkraft i et nasjonalt og internasjonalt forskernettverk om arbeidslivshistorie.

## Bibliografi (utvalg)
* 
* 
* 

## Referanser


## Eksterne lenker
* [Publikasjoner i Libris](http://libris.kb.se/hitlist?f=simp&q=forf%3a(Alf+O+Johansson)&r=&m=10&s=r&t=v&d=libris&p=5)
Baudette River

**Baudette River** er en kort sideelv og tilsig til Rainy River i det nordlige Minnesota i USA. Rainy River, Lake of the Woods, elva Winnipeg, Winnipegsjøen og Nelson danner alle en del av tilsiget til Hudsonbukta. Alle renner gjennom et flatt område som i førhistorisk tid var isbreen Lake Agassiz.

I hele sin lengde flyter elven gjennom det østlige *Lake of the Woods County*. Elven går sammen med Rainy River ved byen Baudette, på motsatt side av byen Rainy River i Ontario i Canada.
Ingar Eira

**Ingar Elling M. Eira** (født 31. oktober 1950 i Kvalsund) var representant for Senterpartiet i Sametinget i perioden 1993–1997. Han har også vært kommunepolitiker for SP i Kvalsund.

Eira har vært bosatt i den sjøsamiske bygda Kokelv i Kvalsund, og arbeidet som maskinkjører i Vegvesenet (Mesta).

Han var kommunestyremedlem og satt i formannskapet for SP fra 1988, og var vararepresentant for SP til fylkestinget fra 1991. Han har vært nestleder i styret for Finnmark Fylkesrederi og Ruteselskap 1991–1995. Som maskinkjører i Mesta har han også vært tillitsvalgt.

## Priser
* 2014: Kulturprisen, Kvalsund kommune - for 30 års kamp for samisk språk.

## Referanser


## Kilder
* Odd Mathis Hætta: *Sametinget i navn og tall : Høsten 1993 - høsten 1997*
Muotkatunturi ødemarksområde

**Muotkatunturi ødemarksområde** (finsk: *Muotkatunturin erämaa-alue*) er et ødemarksområde i Finland. Det ligger i kommunene Utsjok og Enare i Lappland. Det ble opprettet i 1991 i likhet med alle de 11 andre ødemarksområdene i Lappland og administreres av Forststyrelsen. Det har et areal på . 

Det er ingen veier i området og ingen merkede turstier, og bare fire tilgjengelige hytter. Det er derfor praktisk talt fullstendig naturlig og primitivt. I det nordøstre hjørnet er det enorme myrer, i nord og vest høyereliggende områder oppdelt av elvedaler, og i sørvest er det granskog. Midt inne i området ligger innsjøen Peltojärvi. Det høyeste punktet er Kuárvikozzâ (590 moh.).

I sør er området avgrenset av veien Inari-Angeli, i vest av veien Angeli-Karigasniemi, i nord av veien Kaamanen-Karigasniemi og i øst av den finske riksvei 4.

## Referanser


## Eksterne lenker
* 
*
Winnipeg (elv)

**Winnipeg** (engelsk: *Winnipeg River*) er en kanadisk elv som renner fra  Lake of the Woods i provinsen  Ontario til Lake Winnipeg i Manitoba. Elven er  lang fra Norman Dam i Kenora til Lake Winnipeg. Nedbørsområdet er 106 500&nbsp;km² i areal, vesentlig i Canada. Omtrent 29 000&nbsp;km² av dette området ligger i det nordlige Minnesota.

## Elver i nedbørsområdet
* Black Sturgeon River
* Macfarlane River
* English River
* Bird River
* Maskwa River
* Lee River
* Dean Creek
* Tie Creek
* Whiteshell River
* Whitemouth River

## Innsjøer I nedbørsområdet
* Lake of the Woods (utspring)
* Middle Lake
* Gun Lake
* Pistol Lake
* Little Sand Lake
* Big Sand Lake
* Roughrock Lake
* Swan Lake
* Tetu Lake
* Numao Lake
* Nutimik Lake
* Dorothy Lake
* Margaret Lake
* Sylvia Lake
* Natalie Lake
* Eleanor
* Lac du Bonnet
* Lake Winnipeg (munning)

## Referanser


## Eksterne lenker
*
Maze Runner: Ildprøven

***Maze Runner: Ildprøven*** er en amerikansk dystopisk sci-fi-action-thrillerfilm fra 2015. Filmen er regissert av Wes Ball, og har Dylan O'Brien, Kaya Scodelario, Thomas Brodie-Sangster, Ki Hong Lee og Patricia Clarkson i noen av hovedrollene.

Filmen er basert på romanen med samme navn av James Dashner, og er den andre filmen i serien, etter *[[The Maze Runner - I dødens labyrint (film)|The Maze Runner - I dødens labyrint]]* (2014). Den ble etterfulgt av *Maze Runner: The Death Cure* (2018).

## Handling
Thomas og de øvrige lysningsboerne møter sin største utfordring så langt: de søker etter spor etter den mystiske og mektige organisasjonen kjent som OND. Reisen deres tar dem til Svimark, et øde landskap fylt med utenkelige hindringer. Sammen med folk fra motstandsbevegelsen går lysningsboerne imot ONDs uendelig overlegne styrker og finner ut de sjokkerende planene de har for dem.

## Rolleliste
* Dylan O'Brien som Thomas
* Kaya Scodelario som Teresa
* Thomas Brodie-Sangster som Newt
* Ki Hong Lee som Minho
* Rosa Salazar som Brenda
* Jacob Lofland som Aris Jones
* Giancarlo Esposito som Jorge
* Aidan Gillen som Janson/Rat-Man
* Lili Taylor som Mary Cooper
* Patricia Clarkson som Ava Paige
* Alexander Flores som Winston
* Dexter Darden som Frypan
* Randall D. Cunningham som Clint
* Katherine McNamara som Sonya
* Nathalie Emmanuel som Harriet
* Barry Pepper som Vince

## Eksterne lenker
* 
*
IBM TSS/360

**IBM TSS/360** er et tidsdelt operativsystem som ble lansert av IBM i 1967. Operativsystemet ble laget eksklusivt for IBM System/360 modell 67. Det ble gjort tilgjengelig som et testsystem for enkelte kunder i 1967, men ble aldri lansert av IBM som et offisielt produkt. TSS/360 hadde mange banebrytende egenskaper, som senere fant veien til populære systemer som Multics og VM/CMS. TSS ble senere portert til IBM System/370 og enkelte 303x systemer. Men på tross av sine mange avanserte egenskaper, møtte det ikke forventningene og ble til slutt kansellert.

## Eksterne lenker
*
Anders Oskal (politiker)

**Anders Oskal** (født 23. april 1937 i Kautokeino) var representant for Samefolkets fellesliste i Sametinget i perioden 1993–1997. Han har også vært sentral i Norske Reindriftssamers Landsforbund.

Oskal er reineier, hjemmehørende i Sørreisa. Han satt i styret i NRL I 1962–1964 og igjen fra 1965. Fra 1971 var han nestleder, og fra 1973 til 1978 NRL-formann. Fra 1964 satt han også i tre perioder i Norsk sameråd og var delegasjonsleder for Norsk seksjon av Nordisk samekonferanse i 1978. Da Reindriftsstyret ble opprettet i 1979 ble han nestformann, et verv han hadde i tre perioder. 

Han har vært vararepresentant for Det faste utvalg for reinbeitekommisjonen mellom Norge og Sverige. Som reineier er han nærmeste nabo til svenske reinbeiteområder, og har selv erfart konfliktene om beiteområder.

Han satt som nestformann i styret for Reindriftsskolen da den mellom 1968 og 1980-tallet lå på Borkenes, og var fra 1979 medlem av Nordisk organ for reinforskning.

Oskal var vararepresentant i styret for Statens Skoger på 1980-tallet, og har ellers akslet en rekke verv i råd og utvalg.

## Referanser


## Kilder
* Odd Mathis Hætta: *Sametinget i navn og tall : Høsten 1993 - høsten 1997*
Robert Hoffstetter

**Robert Hoffstetter** (født 1908, død 1999) var en tysk zoolog som influerte på kategoriseringen av reptiler. Hoffstetter navnga blant annet de to familiene Bolyeriidae og Madtsoiidae og delgruppen med avanserte slanger (Caenophidia). Han var forskningsdirektør ved Nasjonalt senter for vitenskapelig forskning i Frankrike og direktør for Laboratoriet for paleontologi ved Université Paris IV – Sorbonne. Han var regnet som spesialist på fossile pattedyr i Sør-Amerikas fauna og han tilbragte flere år i Ecuador (1946–1953) og gjorde mange feltoppdrag i Peru og Bolivia.

## Referanser
Kaya Scodelario

**Kaya Scodelario-Davis** (født 13. mars 1992 i London) er en britisk skuespiller.

## Karriere
Scodelario er kjent for sine roller som Effy Stonem i TV-serien *[[Skins]]* og som Teresa i *[[The Maze Runner - I dødens labyrint (film)|Maze Runner]]*-filmene. Hun hadde også små roller i de kjente filmene *[[Moon]]* (2009) og *[[Clash of the Titans (film 2010)|Clash of the Titans]]* (2010).

Hun hadde en rolle i *[[Pirates of the Caribbean: Dead Men Tell No Tales]]*, som kom i 2017.

## Filmografi

### Film

### TV

## Referanser


## Eksterne lenker
* 
*
Olivier Castro Pérez

**Olivier Castro Pérez** (født februar 1941 i Sarchí i Valverde Vega i Alajuela) er en costaricansk økonom som siden 8. mai 2014 har vært sentralbanksjef i Costa Ricas sentralbank (Banco Central de Costa Rica).

## Utdanning og yrkeskarriere
Pérez har en bachelorgrad i økonomi fra 1976 og en og lisensiat i økonomi fra 1978, fra Universidad de Costa Rica i San Pedro i San José. I tillegg har han en Master of Arts-grad fra University of Kansas i 1978. 

Fra 1962 til 1969 jobbet han i Banco de Costa Rica, i ulike stillinger innen bl.a. pensjon, internasjonale operasjoner og kreditt. I 1969 begynte han å jobbe i sentralbanken, først med tilsyn av banknæringen, og fra 1972 *primer oficial* i seksjonen for penger og kreditt, ved avdelingen for økonomiske studier. Fra 1978 til 1979 var han sjeføkonom ved samme seksjon, og fra 1979 til 1981 underdirektør ved finansavdelingen (*Departamento Monetario*). Etter to år som direktør i finansdivisjonen ble han i 1983 daglig leder (*Gerente General*) for sentralbanken. 

Han forlot sentralbanken i 1985, for å jobbe i det multinasjonale Consejo Monetario Centroamericano. Der jobbet han til 1992, og han returnerte til sentralbanken i 1994 som direktør i styret (*director de la Junta Directiva*). Denne stillingen hadde han til 2002. Han jobbet også for Costa Ricas lovgivende forsamling fra 2002, og fra 2006/2007 har han hatt styre- og lederverv i flere banker i Costa Rica. 

Den 8. mai 2014 overtok Pérez som sentralbanksjef etter Rodrigo Bolaños Zamora. 

## Referanser


## Eksterne lenker
* BCCR - Curriculum vitae - Olivier Castro Pérez
Checker Motors Corporation

**Checker Motors Corporation** var en bilprodusent i Kalamazoo i Michigan som bygget drosjebiler på kontrakt for Checker Taxi. Checker Motors Corporation ble etablert av Morris Markin i 1922 gjennom sammenslutning av Commonwealth Motors og Markin Automobile Body.

Bilproduksjon ble avsluttet i 1982. Fabrikken fortsatte å produsere karosserideler til modellen Marthon, og som deleleverandør til andre bilfabrikker

Den 16. januar 2009 erklærte selskapet seg konkurs.

## Historie
Morris Markin (en skredder fra Chicago), ble eier *Markin Automobile Body*, en karosserifabrikk i Jolie i Illinois som følge av at fabrikkens eier hadde misligholdt et lån på 15 000 dollars, gitt av Markin. Fabrikken bygde karosserier for Commonwealth Motors, som markedsførte sin biler til drosjeselskapene under navnet *Mogul*.

Under andre verdenskrig var Checker en av de mange som bygde Ben Hur lastebiltilhenger for den amerikanske hæren.

## Checker i Norge
Checker ble importert for første gang i 1949-51. Norges Drosjeeierforbund fikk i 1949 importlisens for 10 Checker drosjer . 2 stk kom på prøve i 1949; en A2 og en A3,. De øvrige var av modellen A5 og kom i 1950 og 1951. 

Endringer i valutakurser og tollregler fra 1950 gjorde amerikanske biler mindre fordelaktige. Norges Drosjeeierforbund begynte i stedet import av sovjetisk GAZ M12 ZIM fra 1954 som stor drosje.

Selskapet Special Auto Co importerte i 1977 2 stk Checker A11 Marathon til bruk som drosjer . Begge bilene var bare i bruk en kort periode som drosjer.

Noen få Checker A11 Marathon er senere importert privat.

## Referanser


## Eksterne lenker
*
Åsta Vangberg

**Åsta Vangberg** (født 14. august 1937 i Grane) var representant for Norske Samers Riksforbund i Sametinget i perioden 1993–1997.

Vangberg er bosatt i Trondheim, og har arbeidet som konsulent i sørsamisk språk og skolespørsmål.

Hun tok lærerprøven fra fireårig linje ved Nesna lærerhøgskole i 1961,  deretter grunnfag i pedagogikk ved Universitetet i Trondheim i 1976 og veiledningspedagogikk samme sted i 1984. Hun studerte sørsamisk ved Universitetet i Umeå i 1991.

Fra 1974 til 1990 var hun øvingslærer ved Trondheim lærerhøgskole, og fra 1980 til 1984 tillitsvalgt i Øvingslærerlaget i Trondheim.

Hun satt som styremedlem i Trondheim sameforening fra 1984 til 1988, var medlem i Samisk språkråd på 1990-tallet og leder av jubileumskomiteen for 80-årsjubileet for samemøtet i 1917 i 1997.

## Bibliografi
* *Tjaangh gåatan*, sørsamisk (1998)
* *Saemesth amma! : sørsamisk for nybegynnere*, bok 1, bokmål/sørsamisk, med Helen Blind Brandsfjell (2003)
* *Saemesth amma! : sørsamisk for nybegynnere*, bok 2, bokmål/sørsamisk, med Helen Blind Brandsfjell (2004)
* *Saemesth amma! : sørsamisk for nybegynnere*, bok 3, bokmål/sørsamisk, med Helen Blind Brandsfjell (2005)
* *Saemesth amma! : sørsamisk for nybegynnere*, bok 4, bokmål/sørsamisk, med Helen Blind Brandsfjell (2006)
* *Saemesth amma! : liten grammatikk*, bokmål/sørsamisk, med Helen Blind Brandsfjell (2009)

## Referanser


## Kilder
* Odd Mathis Hætta: *Sametinget i navn og tall : Høsten 1993 - høsten 1997*

## Eksterne lenker
* Om Åsta Vangberg i Forvaltningsdatabasen, NSD
Blepharotoma

***Blepharotoma*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, blanke oldenborrer med en avlang kroppsform. På farge kan de være brunlige eller mørkt metallisk fargede.

## Utbredelse
Slekten er utbredt i det sørlige Sør-Amerika (Argentina, Bolivia og Brasil).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Sericoidini Erichson, 1847
******* Slekten *Blepharotoma* Blanchard, 1850 - 17 arter, noen ganger regnet til Liparetrini
******** *[[Blepharotoma angustata]]* (Blanchard, 1850)
******** *[[Blepharotoma argentina]]* Frey, 1973
******** *[[Blepharotoma boccainae]]* Frey, 1973
******** *[[Blepharotoma boliviana]]* (Moser, 1919)
******** *[[Blepharotoma clavicollis]]* Frey, 1973
******** *[[Blepharotoma confusa]]* Martínez, 1959
******** *[[Blepharotoma corumbana]]* (Moser, 1921)
******** *[[Blepharotoma cuyabana]]* (Moser, 1919)
******** *[[Blepharotoma heynei]]* (Moser, 1919)
******** *[[Blepharotoma martinezi]]* Frey, 1973
******** *[[Blepharotoma nitens]]* Frey, 1973
******** *[[Blepharotoma nitidula]]*  Moser, 1918
******** *[[Blepharotoma ohausiana]]* Saylor, 1938
******** *[[Blepharotoma petropolisana]]* Moser, 1924
******** *[[Blepharotoma plaumanni]]* Frey, 1973
******** *[[Blepharotoma schenklingi]]* (Moser, 1919)
******** *[[Blepharotoma tarsalis]]* Blanchard, 1850

## Kilder

* Generic Guide to New World Scarab Beetles - *Blepharotoma*. Med bilde. http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Liparetrini/Blepharotoma/Blepharotoma.html

## Eksterne lenker
*
Thinley Dorji

**Thinley Dorji** (født 20. november 1950) er en bhutansk tidligere bueskytter. Han representerte landet sitt under Sommer-OL 1984, der han blant annet var flaggbærer for sin nasjon under åpningsseremonien. 

## Se også
* Liste over flaggbærere for Bhutan under OL

## Eksterne lenker
*
Ki Hong Lee

**Ki Hong Lee** (koreansk: 이기홍; født 30. september 1986 i Seoul i Sør-Korea) er en koreansk-amerikansk skuespiller.

## Karriere
Lee spilte Minho i *[[The Maze Runner - I dødens labyrint (film)|Maze Runner]]*-filmene. Han har også spilt Paul i TV-serien *[[The Nine Lives of Chloe King]]*, samt hatt gjesteroller i en rekke andre kjente TV-serier, som *[[Victorious]]*, *[[The Secret Life of the American Teenager]]*, *[[Modern Family]]*, *[[New Girl]]* og **.

## Filmografi

### Film

### TV

### Kortfilm

### Teater

## Referanser


## Eksterne lenker
*
Nargis Nabiyeva

**Nargis Nabiyeva** (født 1966) er en tadsjikisk tidligere bueskytter. Hun representerte landet sitt under Sommer-OL 2004 i Aten, der hun blant annet var flaggbærer for sin nasjon under åpningsseremonien. 

## Referanser


## Se også
* Liste over flaggbærere for Tadsjikistan under OL

## Eksterne lenker
*
Ben Hur lastebiltilhenger

**Ben Hur lastebiltilhenger** (Ben Hur trailer) var en ett-tons militær tilhenger for lastebiler, brukt av den amerikanske hæren under andre verdenskrig og senere. Spesielle varianter, som for eksempel tankvogn for transport av vann var blant de mange varianter som ble bygget.

## Beskrivelse
Ben Hur fikk sitt navn etter den viktigste produsenten, Ben Hur Mfg. Co. selv om det var mange flere produsenter mellom 1941 og 1945. Dens viktigste oppgave var generell transport. I den amerikanske hærs signalkorps ble den modifisert til å frakte ulike generatorer.

### Varianter
* K-52 utstyrt med PE-95 generator
* K-63 utstyrt ned PE-99 generator
* K-63A utstyrt medPE-197 generator
* V-15 brukt for AN/TPQ-2 radar
* M24 for transport av ammunisjon  
* M25 A-load med en 25KW generator for reparasjon av dekk
* M25 B-load for reservedeler og drivstoff for dekkreparasjon (M25A)
* G527 tankvogn for vann kalt *vannbøffel*

## Spesifikasjoner
* Vekt (tom)): 1300&nbsp;lb (590&nbsp;kg)
* Vekt (lastet)): 3300&nbsp;lb (1490&nbsp;kg) i terreng, 4300&nbsp;lb (1950&nbsp;kg) på vei
* kapasitet: 2300&nbsp;lb (1040&nbsp;kg) terreng, 3300&nbsp;lb (1490&nbsp;kg) på vei
* Lastevolum: 113 cu ft (3,2 m³)
* Lengde: 145 1/2 in(3,6m)
* Bredde: 71 1/8 in (1,8m)
* Høydet: 73 in (1,8m) (med kanvas-topp)
* Aksler 1, med hjul
* Brems: kun håndbrems

## Eksterne lenker
* GMC CCKW website, G-518 trailer page *(accessed 2015-04-04)*
* https://web.archive.org/web/20110603235744/http://images.google.com/hosted/life/l?q=gasoline++source%3Alife&imgurl=05a1cc23ebdefeba
* https://web.archive.org/web/20110603235751/http://images.google.com/hosted/life/l?q=gasoline++source%3Alife&imgurl=e20f8ac8060b4033
Kopparen

**Kopparen** er et fjell i Ørland kommune i Trøndelag. Det har en høyde på 483 meter over havet.

Det er ikke det høyeste fjellet i Ørland – det er Seksortklumpen (493 moh), men Kopparen er det mest synlige, siden det er frittstående. Det er radar og flere kommunikasjons-master på toppen.

## Referanser
Tuntsa ødemarksområde

**Tuntsa ødemarksområde** (finsk: *Tuntsan erämaa*)  er et ødemarksområde i Finland. Det ligger i kommunene Salla og Savukoski i Lappland. Det ble opprettet i 1991 i likhet med alle de 11 andre ødemarksområdene i Lappland og administreres av Forststyrelsen. Det har et areal på .

## Referanser
Lille My

**Lille My** er en av figurene i Tove Janssons bøker om Mummitrollet, utgitt fra 1945 til 1970. Hun introduseres i den fjerde av bøkene, *[[Mummipappa på eventyr]]* (1950), der Mummipappa forteller om sin oppvekst og sine ungdomsvenner. Navnet Lille My kommer fra den greske bokstaven μ (my); i det metriske systemet brukes μ for mikro, det vil si en million-del.

Hun framstår som aggressiv, glad og respektløs, uten å være ondsinnet. Hun beskrives også som nysgjerrig, fryktløs og usentimental. Sonja Hagemann karakteriserer Lille My som «en blanding av rakkerunge og fornuftsvesen – blottet for sentimentalitet, men sine venners venn.» Samtidig er hun en pågående og usaklig debattant.

Hun har rød kjole, og svarte sko og hansker. I *[[Mummipappa på eventyr]]* fortelles det at Lille My er den yngste av Mymlens 35 barn. Hun har også en søster som heter Mymlen, som opptrer i flere av bøkene. Det nevnes kort at Lille My og Snusmumrikken er halvsøsken, med samme mor. Lille Mys far navngis ikke. Mummifamilien har adoptert Lille My etter at Mummipappa ble kjent med henne under et av sine eventyr.

I tv-serien *[[I Mummidalen]]* er hun en av gjennomgangsfigurene.

## Referanser
Human Rights Act

**Human Rights Act** er en britisk lov som inkorporerer Den europeiske menneskerettskonvensjon i britisk rett og gir adgang til å anvende rettsmidler i britiske domstoler mot brudd på konvensjonen uten å måtte gå til Den europeiske menneskerettsdomstolen i Frankrike.

Loven ble sanksjonert 9. november 1998 og trådte i kraft 2. oktober 2000.
Tammerfors kunstmuseum

**Tammerfors kunstmuseum** (finsk *Tampereen taidemuseo*) er et kunstmuseum i Tammerfors, Finland. Museet ble etablert i 1931 av Tammerfors Konstförening. Museet drives siden 1985 av Tammerfors kommune.

Museet holder til i et tidligere kornmagasin i bydelen Amuri. Bygningen er fra 1838 og er tegnet av Carl Ludvig Engel. Magasinet ble ombygd til museum i 1931 av etter tegninger av Hilja Gestrin.

De fem mest representerte kunstnernes i museets samlinger er Tove Jansson (1919 verk, mest tegninger, men også noen malerier og tablåer fra mummiverdenen), Janssons samboer Tuulikki Pietilä (545 verk), Magnus Enckell (303 verk), Kalle Löytänä (299 verk) og Matti Petäjä (236 verk).

Mummimuseet ble i 2012/13 flyttet til kunstmuseet, etter at det siden 1987 hadde hatt tilhold i Tammerfors bibliotek. Samlingen ble stengt i 2016 forbindelse med flytting videre til Tammerforshuset, med ny åpning i 2017.

## Referanser


## Eksterne lenker
*
Hemulen

**Hemulen ** er en av figurene i Tove Janssons bøker om Mummitrollet, utgitt fra 1945 til 1970. Hemulen, eller egentlig hemulene, introduseres allerede i den første av bøkene, *[[Småtrollene og den store oversvømmelsen]]* (1945), der de er distré samlere. 
Hemulen er et egennavn som brukes om flere figurer av arten *hemuler* i bøkene. De er sjefete, humørløse og glade i å samle og organisere. De «representerer det ordnede samfunn. Pliktmenneskene.» De er velmenende, men uten evne til å lytte og uten følelse for nyanser. I de første bøkene framstår de mest som samlere, men etter hvert, fra og med *[[Farlig midtsommer]]* (1954), framstår de mer som et ordenspoliti.

Hemulene ligner på mummitrollene, men er slankere og høyere. De er kledd i en blå kjortel. Navnet *Hemulen* viser til det svenske ordet *hemul*, som er et juridisk faguttrykk noenlunde tilsvarende «rettmessig».

I *[[Småtrollene og den store oversvømmelsen]]* og *[[Kometen kommer]]* (1946) opptrer en hemul som var frimerkesamler, men som har gått over til å samle planter. I *[[Mummipappa på eventyr]]* (1950) forteller Mummipappa om sin oppvekst på barnehjem, hvor en kvinnelig hemul var bestyrer. I *[[Trollvinter]]* (1957) opptrer en sportslig, friskfyraktig hemul som skiløper. I den siste boken, *[[Sent i november]]* (1970), symboliserer Hemulen motsetningen mellom trygghet og eventyrlyst.

## Referanser